wickkiey/tamil-wikipedia-chunked huggingface dataset:
# இயூ லோ

## லபுவான்

இயூ லோ, ஆகத்து 12, 1848 அன்று சிங்கப்பூரில் கேத்தரின் நேப்பியர் *(Catherine Napier)* என்பவரை மணந்தார். அவர்களுக்கு இயூ "இயூகோ" புரூக் லோ *(Hugh Hugo" Brooke Low)* (1849–1887) என்ற மகனும்; கேத்தரின் "கிட்டி" எலிசபெத் லோ *(Kitty Elizabeth Low)* (1850–1923) என்ற மகளும் பிறந்தனர். 1851-ஆம் ஆண்டு லபுவான் தீவைத் தாக்கிய தொற்றுக் காய்ச்சல் நோயால் அவரின் மனைவி கேத்தரின் நேப்பியர் இறந்தார். அதன் பின்னர் சித்தி ஆவா *(Siti Hawa)* என்ற உள்ளூர் மலாய் பெண்ணை இயூ லோ மணந்தார். கேத்தரின் நேப்பியர் வழியாகப் பெற்ற குழந்தைகள் இருவரையும் அவர்களின் தாத்தா மற்றும் மாமா கவனித்துக் கொண்டனர்.
# இயூ லோ

## பேராக்

ஏப்ரல் 1877-இல், இயூ லோ மலாயா தீபகற்பத்திற்கு மாற்றப்பட்டு, பேராக் மாநிலத்தின் 4-ஆவது பிரித்தானிய முதல்வராக நியமிக்கப்பட்டார். 1874-ஆம் ஆன்டு பங்கோர் உடன்படிக்கை விதிமுறைகளின்படி, மலாய் மக்களின் பழக்கவழக்கங்கள்; மற்றும் மதம் சார்ந்த கூறுகளைத் தவிர; மற்ற அனைத்துக் கூறுகளிலும் பிரித்தானிய முதல்வர் என்பவர் மாநிலச் சுல்தானுக்கு அறிவுரைஞ்ராக இருந்தார்.  
பேராக் மாநிலத்தின் முதலாவது பிரித்தானிய முதல்வர் ஜேம்ஸ் பர்ச் என்பவரின் கடுமையான நிர்வாக அணுகுமுறைகளினால் 1874-இல் கொல்லப்பட்டார். இந்த நிகழ்விலிருந்து பேராக் போர் தொடங்கியது. இந்தப் போரில் கிட்டத்தட்ட அனைத்து உயர்மட்ட மலாய் அதிகாரிகளும் இறந்துவிட்டனர் அல்லது நாடுகடத்தப்பட்டனர். அதன் பின்னர் இலண்டனின் காலனிய அலுவலகம் இயூ லோவைத் பேராக் மாநிலத்தின் பிரித்தானிய முதல்வராகத் தெரிவு செய்தது. பிரித்தானிய முதல்வராக இயூ லோ தேர்வு செய்யப்பட்ட அணுகுமுறை; பேராக் நிர்வாக அமைப்புமுறையில் ஒரு மாற்றத்தை ஏற்படுத்தியது எனவும் அறியப்படுகிறது.
# இயூ லோ

## பேராக்

### மலாயாவில் முதல் தொடருந்து பாதை

இயூ லோ, பேராக்கில் அமைதித் தன்மையைக் கொண்டு வந்தார் என்று இன்றளவிலும் பேசப்படுகிறார். கிராமங்கள், மாவட்டங்களின் தலைவர்களுக்கு இடையிலான சண்டைச் சச்சரவுகளை முடிவுக்குக் கொண்டு வந்த பெருமை இவரையே சாரும். உள்ளூர்த் தலைவர்களுக்கு போதுமான ஒத்துழைப்புகள் வழங்கி நட்புறவு கொண்டதன் மூலமாக பேராக் மாநிலத்தில் நிலையான பிரித்தானிய ஆட்சி நிறுவப்பட்டது.  
பேராக் மாநிலத்தின் வழக்கு முறைகளில் ஒன்றாக இருந்த அடிமைத் தனத்தை அகற்றிய பின்னர், ஈயத் தொழிலில் தீவிரக் கவனம் செலுத்தினார. அத்துடன் கோலா கங்சார் பகுதியில் ரப்பர் மர நடவுகளைத் தொடங்கி மலாயாவில் ரப்பர் உற்பத்தியை அறிமுகப்படுத்தினார். இவர் மலாயாவின் முதல் தொடருந்து பாதை (**தைப்பிங்** முதல் **போர்ட் வெல்ட்** வரை) உருவாக்குவதற்கு முன்னோடியாக விளங்கினார். மாநில நிர்வாக முறைமையில்; மலாய், சீனர், இந்தியர் மற்றும் பிரித்தானிய உறுப்பினர்களைக் கொண்ட ஒரு மாநில மன்றத்தை உருவாக்கி, உள்ளூர்த் தலைவர்களைத் தன் நிர்வாகத்தில் பயன்படுத்திக் கொண்டார். அந்த வகையில், இயூ லோ மலாயாவில் ஒரு முன்மாதிரி ரப்பர் தோட்டத்தையும் உருவாக்கினார். இருப்பினும், இந்தத் தகவல் சில வேளைகளில், இயூ லோவிற்குப் பதிலாக எச். என். ரிட்லி என்பவரைத் தவறாக முன்னிலைப் படுத்துகிறது. தீபகற்ப மலாயாவின் பல பகுதிகளிருந்து தாவரங்கள் மற்றும் பட்டாம்பூச்சிகளின் மாதிரிகளையும் இயூ லோ சேகரித்தார்.  
இயூ லோ 1905-ஆம் ஆண்டு ஏப்ரல் 18-ஆம் தேதி இத்தாலியின் அலசியோ நகரில் காலமானார்.
# இயூ லோ

## விருதுகள்

- :
- - *(Order of St Michael and St George)* (**CMG**) (1879)
- - *(Order of St Michael and St George)* (**KCMG**) - **சர்** (1883)
- - *(Order of St Michael and St George)* (**GCMG**) - **சர்** (1889)  
தாவர சேகரிப்பாளர், இயற்கை ஆர்வலர்; மற்றும் ஆர்க்கிட் மலர் துறை போன்ற துறைகளில் அவரின் பணியை நினைவுகூரும் வகையில் பல தாவர இனங்களுக்கும் அவரின் பெயர் சூட்டப்பட்டுள்ளன:  
**செடிகள்**
- *Rhododendron lowii*, பூவரசு
- *Nepenthes lowii*, கெண்டி (தாவரம்)
- *Vatica lowii*
- *Myristica lowiana*  
**ஆர்க்கிடுகள்**
- *Dimorphorchis lowii,* டைமார்போர்கிஸ்
- *Dendrobium lowii,* டென்ட்ரோபியம்
- *Paphiopedilum lowii*, லேடீஸ் ஸ்லிப்பர் ஆர்க்கிட்
- *Plocoglottis lowii,* மந்தாரை
- *Malaxis lowii,* சீவக ஆர்க்கிட்
- *Phalaenopsis lowii*  
**பூச்சிகள்**
- *Sarothrocera lowii*, வண்டு
- *Neorina lowii,* பட்டாம்பூச்சி
- *Papilio lowi*, பட்டாம்பூச்சி  
**ஊர்வன**
- *Calamaria lovii*, பாம்பு  
**பாலூட்டிகள்**
- *Ptilocercus lowii*, பேனா வால் மரமூஞ்சூறு
- *Sundasciurus lowii*, இயூ லோஅணில்
# இயூ லோ

## நினைவிடங்கள்

- லோ சிகரம், *(Low's Peak)*, தென்கிழக்கு ஆசியாவின் மிக உயர்ந்த சிகரம், கினபாலு மலை, போர்னியோ
- லோ பள்ளத்தாக்கு
- இயூ லோ சாலை, ஈப்போ, பேராக், மலேசியா. இந்தச் சாலையின் பெயர் சுல்தான் இசுகந்தர் சாலை *(Jalan Sultan Iskandar)* என்று மாறிவிட்டது, ஆனால் உள்ளூர்வாசிகள் இன்னும் அதை **இயூ லோ சாலை** என்று அழைக்கிறார்கள். இந்தச் சாலை ஒரு காலத்தில் பரபரப்பான இருவழிச் சாலையாக இருந்தது. ஆனால் சாலையின் பெயர் மாறி, ஒருவழிச் சாலையாக மாறியதிலிருந்து, இந்தச் சாலை அதன் கவர்ச்சியை இழந்துவிட்டது. ஒரு காலத்தில் இந்தச் சாலையில் ஒரு வளைவு நுழைவாயில் இருந்தது; 1986-ஆம் ஆண்டு **இயூ லோ சாலை** ஒருவழிச் சாலையாக மாறியபோது அந்த வளைவு நுழைவாயில் அகற்றப்பட்டது.
# குரோமைல் குளோரைடு

## தயாரிப்பு

செறிவூட்டப்பட்ட கந்தக அமிலத்தின் முன்னிலையில் பொட்டாசியம் குரோமேட்டு அல்லது பொட்டாசியம் டைகுரோமேட்டை ஐதரசன் குளோரைடுடன் சேர்த்து வினைபுரியச் செய்து, பின்னர் காய்ச்சி வடித்தல் மூலம் குரோமைல் குளோரைடைத் தயாரிக்கலாம்.  
:K<sub>2</sub>Cr<sub>2</sub>O<sub>7</sub> + 6 HCl → 2 CrO<sub>2</sub>Cl<sub>2</sub> + 2 KCl + 3 H<sub>2</sub>O  
கந்தக அமிலம் நீர்நீக்கும் முகவராக செயல்படுகிறது. இந்த வினை, குளோரைடு சோதனை, ஒரு குறிப்பிடத்தக்க சிவப்பு நிற உற்பத்தியை அளிக்கிறது. ஒரு காலத்தில் குளோரைடுக்கான சோதனையாக இவ்வினை பயன்படுத்தப்பட்டது. புளோரைடு, புரோமைடு, அயோடைடு அல்லது சயனைடு முன்னிலையில் இதே போன்ற சேர்மம் எதுவும் உருவாகாது. இது குளோரைடுகளுக்கு மட்டுமே உரிய குறிப்பிட்ட சோதனையாக அமைகிறது.  
குரோமியம் டிரையாக்சைடை நீரற்ற ஐதரசன் குளோரைடு வாயுவுடன் வினைக்கு உட்படுத்துவதன் மூலமும் இதை நேரடியாகத் தயாரிக்கலாம்.  
:CrO<sub>3</sub> + 2 HCl ⇌ CrO<sub>2</sub>Cl<sub>2</sub> + H<sub>2</sub>O  
ஐதரசன் குளோரைடுக்குப் பதிலாக பதிலாக டிரிடைல் குளோரைடு பயன்படுத்தப்படும்போது, உருவாகும் விளைபொருட்கள் CrO<sub>2</sub>Cl<sub>2</sub> மற்றும் ஆல்காக்சைடுகளான CrO<sub>2</sub>Cl(OCPh<sub>3</sub>) மற்றும் CrO<sub>2</sub>(OCPh<sub>3</sub>)<sub>2</sub> (Ph = C<sub>6</sub>H<sub>5</sub>) என்பனவாகும்.
# குரோமைல் குளோரைடு

## வினைகள்

குரோமைல் குளோரைடு ஒரு இலூயிசு அமிலமும் ஒரு தீவிரமான ஆக்சிசனேற்றியுமாகும். வளையயெக்சேனுடன் இது வினைபுரிந்து குளோரோ வளையயெக்சேன், குளோரோவளையயெக்சனோன் மற்றும் பிற சேர்மங்களைத் தருகிறது.  
குரோமைல் குளோரைடு, உள்நிலை ஆல்கீன்களை ஆல்பா-குளோரோகீட்டோன்கள் அல்லது தொடர்புடைய வழிப்பொருட்களாக ஆக்சிசனேற்றம் செய்கிறது. இது எடார்டு வினை வழியாக பென்சைலிக் மெத்தில் குழுக்களையும் தாக்கி ஆல்டிகைடுகளை உருவாக்கும். டைகுளோரோமீத்தேன் இந்த வினைகளுக்கு ஒரு பொருத்தமான கரைப்பானாகும்.  
வழக்கமான இலூயிசு காரங்களுடன் வினைபுரியும்போது, குரோமைல் குளோரைடு, CrO<sub>2</sub>Cl<sub>2</sub>(2,2'-பைபிரிடின்) போன்ற கூட்டுச் சேர்மங்களை உருவாக்குகிறது.:  
:
# குரோமைல் குளோரைடு

## பாதுகாப்பு

குரோமைல் குளோரைடு மிகவும் அரிக்கும் தன்மை கொண்டது. தோல் மற்றும் கண்களை எளிதில் எரித்துவிடும். மனிதர்களுக்கு புற்றுநோயை ஏற்படுத்தக்கூடிய ஒரு சாத்தியமான காரணியாகும்.
# ஸ்டீபன் (திரைப்படம்)

**ஸ்டீபன்** என்பது 2025ஆம் வெளிவந்த உளவியல் பரபரப்புத் திரைப்படமாகும். இதனை அறிமுக இயக்குநர் மிதுன் பாலாஜி இயக்கினார். திசம்பர் 5, 2025இல் நெற்ஃபிளிக்சு தளத்தில் நேரடியாக வெளியானது.
# ஸ்டீபன் (திரைப்படம்)

## கதைச் சுருக்கம்

கதையின் தொடக்கத்திலேயே தான் 9 பெண்களை கொலை செய்தேன் என்று சரண்டைகிறான். அவன் தான் உண்மையில் கொலை செய்தானா இல்லையா என்பது பரபரப்பாக கதை நகர்கிறது.
# ஸ்டீபன் (திரைப்படம்)

## விமர்சனங்கள்

ஆனந்த விகடன் இணையதளத்தில் வந்த விமர்சனத்தில் "முதன்மைக் கதாபாத்திரங்களின் சிறப்பான நடிப்பு, நல்ல மேக்கிங் ஆகியவற்றால் ஈர்க்கும் ‘ஸ்டீபன்’, எழுத்தில் இன்னும் சுவாரஸ்யம் கூட்டியிருந்தால் இன்னும் வலிமையான படமாகியிருக்கும்" என்று எழுதினர். ஏபிபி இணையதளத்தில் வந்த விமர்சனத்தில் "வழக்கமான சைக்கோ சீரியல் கில்லர் படமாக இல்லாமல் வித்தியாசமான சீரியல் கில்லர் படமாக இந்த படம் அமைந்துள்ளது. மேலும், படத்தின் இரண்டாம் பாகத்திற்கு அடித்தளமிடும் வகையில் இறுதிக்காட்சியும் அமைக்கப்பட்டிருக்கும். த்ரில்லர் படம் பார்க்க விரும்புபவர்களுக்கு இந்த படம் திருப்தியை உண்டாக்கும்" என்று எழுதினர்.
# 4-பீனைல்-4-(1-பிப்பெரிடினைல்)வளையயெக்சனால்

**4-பீனைல்-4-(1-பிப்பெரிடினைல்)வளையயெக்சனால்** (*4-Phenyl-4-(1-piperidinyl)cyclohexanol*) என்பது C<sub>17</sub>H<sub>25</sub>NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பீனைல்வளையயெக்சைல் பிப்பெரிடின் சேர்மத்தின் வளர்சிதைமாற்றப் பொருளாக இச்சேர்மம் வகைப்படுத்தப்படுகிறது. பீனைல்வளையயெக்சைல் பிப்பெரிடின் சேர்மத்தை பயன்படுத்துபவர்களின் தலை முடியில் 4-பீனைல்-4-(1-பிப்பெரிடினைல்)வளையயெக்சனால் காணப்படுகிறது.  
4-பீனைல்-4-(1-பிப்பெரிடினைல்)வளையயெக்சனால் சேர்மமானது ஆய்வக எலிகளில் இயக்கச் செயல்பாடுகளை அதிகரிக்கச் செய்வது நிரூபிக்கப்பட்டுள்ளது.
# 1-(1-பீனைல்வளையயெக்சைல்)-4-ஐதராக்சிபிப்பெரிடின்

**1-(1-பீனைல்வளையயெக்சைல்)-4-ஐதராக்சிபிப்பெரிடின்** (*1-(1-Phenylcyclohexyl)-4-hydroxypiperidine*) என்பது C<sub>17</sub>H<sub>25</sub>NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பீனைல்வளையயெக்சைல் பிப்பெரிடின் சேர்மத்தின் வளர்சிதைமாற்றப் பொருளாக இச்சேர்மம் வகைப்படுத்தப்படுகிறது. பீனைல்வளையயெக்சைல் பிப்பெரிடின் சேர்மத்தை பயன்படுத்துபவர்களின் தலை முடி, சிறுநீர், மலம், வியர்வை மற்றும் உமிழ்நீர் ஆகியவற்றில் 1-(1-பீனைல்வளையயெக்சைல்)-4-ஐதராக்சிபிப்பெரிடின் காணப்படுகிறது.
# வாச்சிக்குடா

<templatestyles src="Module:Infobox/styles.css"></templatestyles>
**வாச்சிக்குடா** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது ஆலையடிவேம்பு பிரதேச செயலாளர் பிரிவில் அமைந்துள்ளது. இது அக்கரைப்பற்றுக்கு மேற்கே சுமார் 2 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# சேனைக்குடியிருப்பு

<templatestyles src="Module:Infobox/styles.css"></templatestyles>
**சேனைக்குடியிருப்பு** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது **சென்னைப்பெண்டிருப்பு** என்றும் வழங்கப்படுகிறது. இது கல்முனை (தமிழ்) பிரதேச செயலாளர் பிரிவில் அமைந்துள்ளது. இது கல்முனைக்கு மேற்கே சுமார் 4 கிலோமீட்டர் தூரத்தில் அமைந்துள்ளது. இது மூன்று கிராம அலுவலர் பிரிவுகளாகப் பிரிக்கப்பட்டுள்ளது.
# பால்சேனை

<templatestyles src="Module:Infobox/styles.css"></templatestyles>
**பால்சேனை** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று வடக்கு பிரதேச செயலாளர் பிரிவில் அமைந்துள்ளது. இது வாகரைக்கு வடக்கே சுமார் 8 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# சித்தார்த்தர் பல்கலைக்கழகம்

**சித்தார்த்தர் பல்கலைக்கழகம்** *(Siddharth University)* இந்தியாவின் உத்தரபிரதேச மாநிலத்திலுள்ள சித்தார்த் நகர் மாவட்டம் சித்தார்த் நகரில் கபிலவசத்து என்ற இடத்தில் அமைந்துள்ளது. இது ஒரு மாநில பல்கலைக்கழகமாகும். இப்பல்கலைக்கழகமானது சூன் 17, 2015 அன்று நிறுவப்பட்டது. துணை கல்லூரிகள் முன்னர் தீன் தயாள் உபாத்யாய் கோரக்பூர் பல்கலைக்கழகம் மற்றும் டாக்டர்.ராம் மனோகர் லோகியா அவத் பல்கலைக்கழகத்டன் இணைக்கப்பட்டன.
# சித்தார்த்தர் பல்கலைக்கழகம்

## இணைப்புக் கல்லூரிகள்

தார் பிரதேசத்தின் ஆறு மாவட்டங்களான மகாராச்கஞ்ச் சித்தார்த் நகர் சந்த் கபீர் நகர், பல்ராம்பூர்பஸ்தி மற்றும் சரவஸ்தி ஆகிய மாவட்டங்களில் இருந்து 280 க்கும் மேற்பட்ட கல்லுரிகள் பல்கலைக்கழகத்துடன் இணைக்கப்பட்டுள்ளன. அவர்கள் முன்பு தீன் தயாள் உபாத்யாய் கோரக்பூர் பல்கலைக்கழகத்துடன் மற்றும் டாக்டர்.ராம் மனோகர் லோகியா அவத் பல்கலைக்கழகத்துடன் இணைக்கப்பட்டன.
# சித்தார்த்தர் பல்கலைக்கழகம்

## தலைப்பு

சித்தார்த்தர் பல்கலைக்கழகம் மனிதநேயம், அறிவியல், வணிகம் மற்றும் மேலாண்மை ஆகிய துறைகளில் இளங்கலை மற்றும் முதுகலை படிப்புகளை வழங்குகிறது. இது மூன்று புலங்களைக் கொண்டுள்ளது.
- கலைப் புலம்
- வணிகவியல் புலம்
- அறிவியல் புலம்
# காயாங்கேணி

<templatestyles src="Module:Infobox/styles.css"></templatestyles>
**காயாங்கேணி** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று வடக்கு பிரதேச செயலாளர் பிரிவில் அமைந்துள்ளது. இது திருக்கொண்டைமடுவிற்கு மேற்கே சுமார் 20 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# டேவிசு சோசப் பாக்கியராசு

**டேவிசு சோசப் பாக்கியராசு** *(D.J. Bagyaraj)* இவர் வேளாண் அறிவியல் பல்கலைக்கழகம், பெங்களூர் வேளாண் அறிவியல் பல்கலைக்கழக]]த்தின் அறிவியலாளர் ஆவர். இந்திய அரசின் சுற்றுச்சூழல் மற்றும் வனத்துறை அமைச்சகத்தின், தேசிய பல்லுயிர் ஆணையத்தின் துணை இயக்குநராகவும், மேலும் பல்வேறு ஆராய்ச்சி தொடர்பான நூல்களின் ஆசிரியராகவும் உள்ளார்.
# அக்சை அனந்தபத்மநாபன்

**அக்சை அனந்தபத்மநாபன்** (*Akshay Anantapadmanabhan*) என்பவர் ஒரு கருநாடக இசை மிருதங்கக் கலைஞரும், இசையமைப்பாளரும், தாள வாத்தியக் கலைஞரும் ஆவார்.
# அக்சை அனந்தபத்மநாபன்

## இசை வாழ்க்கை

தென்னிந்திய தாள வாத்தியத்தின் தனித்துவமான வெளிப்பாடுகளில், இவர் ராக், லத்தீன் ஜாஸ், அமெரிக்க ஜாஸ், இந்துஸ்தானி, ஜாஸ் இசைக் கலைஞர்களுடன் இணைந்து பணியாற்றியுள்ளார். இவர் சென்னையின் அனைத்திந்திய வானொலியின் ஏ-கிரேடு கலைஞராகவும், பிரபலமான "கர்நாடிக் 2.0 ரீலோடட்" மற்றும் "தி தயிர் சாதம் ப்ராஜெக்ட்" ஆகிய இந்திய பாரம்பரிய இசை இணைப்புக் குழுக்களின் ஒரு முக்கிய உறுப்பினரகவும் உள்ளார். தனது அண்மைய தனிப்பட்ட திட்டமான "இந்திய தாளங்களை மறுவடிவமைத்தல்" என்பதில், மிருதங்கம், கஞ்சிரா, கொன்னக்கோல், பரதநாட்டியம் போன்ற பாரம்பரிய இசைக்கருவிகளுடன் டிஜிட்டல் லூப்பர்கள் மற்றும் ஊடாடும் வரைகலைகளை இணைத்து, இந்தியத் தாளங்களின் எல்லைகளை ஆராய்கிறார். இவர் கொன்னக்கோல் மற்றும் இந்திய தாளக்கலை குறித்து என்.ஒய்.யு.ஏ.டி (அபுதாபி), என்.ஒயு.யு மற்றும் சி.யு.என்.ஒய் (நியூயார்க்) போன்ற கல்வி நிறுவனங்களில் முதுகலை விரிவுரைகளை வழங்கியுள்ளார்.
# அக்சை அனந்தபத்மநாபன்

## இசைத் தொகுப்புகள்

- "மைலாப்பூர்-ராப்" 2010 ஆம் ஆண்டில், அகசை 'கொன்னக்கோல்' (இந்திய குரல் தாள வாத்தியம்) பயன்படுத்தி, அதை ஒரு ஹிப்-ஹாப்/ராப் வகையாக மாற்றி ஒரு சமகால இசைக் காணொளியாக உருவாக்கினார்.
- "கொன்னக்கோல் ப்ளேஹவுஸ்" 2010 இல், பெங்களூரில் 1000-க்கும் மேற்பட்ட குழந்தைகளுடன் இணைந்து ஒரு சமகால இசைக் காணொளியை உருவாக்கினார்.
- "ஹிஸ் ஃபாதர்ஸ் வாய்ஸ்" 2019-ல் ஹாலிவுட்டில் திரையிடப்பட்ட இந்த திரைப்படத்தில், 'வெப்பன்ஸ் ஆஃப் லவ்' என்ற தனிப்பாடல் உட்பட பல பாடல்களுக்கு மிருதங்கம் வாசித்துள்ளார்.
- "இந்திய தாளங்களை மறுவடிவமைத்தல்" இந்த முன்னோடி தனி இசைத் தயாரிப்பில், இந்தியப் பண்பாட்டின் கருத்துக்களுடன் இணைக்கக்கூடிய இந்தியத் தாளங்களின் கருத்துக்களில் அவர் கவனம் செலுத்துகிறார்.
# அக்சை அனந்தபத்மநாபன்

## விருதுகள்

- உஸ்தாத் பிஸ்மில்லா கான் யுவ புரஸ்கார் 2023, சங்கீத நாடக அகாதமி, தில்லி.
# தேசிய நாடகப் பள்ளி, வாரணாசி

**தேசிய நாடகப் பள்ளி, வாரணாசி** (*National School of Drama, Varanasi*) என்பது இந்தியாவில் உத்தரப் பிரதேசத்தில் வாரணாசியில் உள்ள ஒரு தேசிய நாடகப் பள்ளி ஆகும். இது புது தில்லியில் உள்ள தேசிய நாடகப் பள்ளியின் புதிய விரிவாக்க மையமாகும். இது 2018ஆம் ஆண்டில் இந்திய பாரம்பரிய நாடகம் மற்றும் நாட்டிய சாசுதிரம் குறித்த ஒரு வருட பயிற்சியை வழங்குவதற்காக புது தில்லியில் நிறுவப்பட்டது. இது இந்திய அரசின் கலாச்சார அமைச்சகத்தின் கீழ் உள்ள ஒரு தன்னாட்சி நிறுவனமாகும்.
# தேசிய நாடகப் பள்ளி, வாரணாசி

## பாடம்

தேசிய நாடகப் பள்ளியின் வாரணாசி மையம், இந்திய பாரம்பரிய நாடகம் மற்றும் நாட்டிய சாசுதிரம் குறித்த ஒரு வருட பயிற்சியினை இந்திய மாணவர்களுக்கு வழங்குகிறது. இது உறைவிட பயிற்சி ஆகும்.
# தேசிய நாடகப் பள்ளி, வாரணாசி

## தொகுக்கப்பட்ட நாடகங்கள்

- ஸ்வப்னவாசவதட்டம்
- சத்யவாடி ராஜா ஹரிஷ் சந்திரா
- பகவத்ஜுகம்
- அபிஜ்ஜன் சகுந்தலம்
- அபிஜ்ஜன் சகுந்தலம்
- ரங் சங்கீதம்
# தேசிய நாடகப் பள்ளி, வாரணாசி

## திருவிழாக்கள்

- ரங் காசி
- பாரத் ரங் மகோத்சவ்
- பனாரஸ் ரங் மோகத்சவ்
# தேசிய நாடகப் பள்ளி, வாரணாசி

## அரும்பொருள் களஞ்சியம்

நாட்டிய சாசுதிரத்தின் பாரம்பரியத்திற்கு அர்ப்பணிக்கப்பட்ட தேசிய நாடகப் பள்ளி, 2018ஆம் ஆண்டில் வாரணாசி மையத்தினை ரஅரும்பொருள் களஞ்சியமாக அமைத்துள்ளது.
# உத்தரப் பிரதேச மருத்துவ அறிவியல் பல்கலைக்கழகம்

**உத்தரப்பிரதேச மருத்துவ அறிவியல் பல்கலைக்கழகம்** (*Uttar Pradesh University of Medical Sciences*) முன்னர் **உ. பி. கிராமப்புற மருத்துவ அறிவியல் மற்றும் ஆராய்ச்சி நிறுவனம்** என்பது இந்தியாவின் உத்தரப்பிரதேசத்தின் இட்டாவா மாவட்டத்தில் சைபாயில் அமைந்துள்ள ஒரு மருத்துவக் கல்லூரி, மருத்துவமனை மற்றும் மருத்துவ ஆராய்ச்சி பொதுப் பல்கலைக்கழகம் ஆகும். இது உ.த்தரப் பிரதேச கிராமப்புற மருத்துவ அறிவியல் மற்றும் ஆராய்ச்சி நிறுவனம் (2005இல் நிறுவப்பட்டது) எனத் துவக்கப்பட்டு பின்னர் பெயர் மாற்றப்பட்டது.
# உத்தரப் பிரதேச மருத்துவ அறிவியல் பல்கலைக்கழகம்

## வரலாறு

2005ஆம் ஆண்டில், கான்பூரில் உள்ள சத்ரபதி ஷாஹு ஜி மகாராஜ் பல்கலைக்கழகத்துடன் இணைக்கப்பட்ட மாநில அரசு நடத்தும் மருத்துவக் கல்லூரி உ. பி. கிராமப்புற மருத்துவ அறிவியல் மற்றும் ஆராய்ச்சி நிறுவனம் உத்தரப் பிரதேசத்தின் எடாவா மாவட்டத்தில் உள்ள சைபை கிராமத்தில் நிறுவப்பட்டது. இது 15 திசம்பர் 2005 அன்று அறிவிக்கப்பட்ட உபிகிமஅநி & ஆ, சைபை சட்டம் 2005 முலம் நிறுவப்பட்டது. 2006இல் ஆண்டில் மாணவர் சேர்க்கைத் தொடங்கியது. 2011இல் முதுநிலை மருத்துவ கல்வித்திட்டமும், 2014இல் முதுநிலை பல் மருத்துவமும் தொடங்கப்பட்டது. 2012ஆம் ஆண்டில் பட்டயப்படிப்பு மற்றும் இளநிலை பட்டப்படிப்புகளுடன் துணை மருத்துவம், செவிலியர் கல்லூரிகளும், 2015ஆம் ஆண்டில் இளநிலை பட்டம் படிப்புகளுடன் மருந்தியல் கல்லூரியும் தொடங்கப்பட்டன.  
பிப்ரவரி 2015இல், உத்தரப்பிரதேச அரசு உ. பி. கிராமப்புற மருத்துவ அறிவியல் மற்றும் ஆராய்ச்சி நிறுவனத்தை மேம்படுத்துவதன் மூலம் இடாவாவின் சைபாயில் மருத்துவ அறிவியல் பல்கலைக்கழகத்தை நிறுவுவதற்கான செயல்முறையைத் தொடங்கியது. 4 பிப்ரவரி 2015 அன்று, மாநில சட்டமன்றம் "உத்தரப்பிரதேச மருத்துவ அறிவியல் பல்கலைக்கழகம், சைபை, எடாவா மசோதா-2015" என்ற மசோதாவை நிறைவேற்றியது. 2 மே 2016 அன்று இந்த மசோதா அங்கீகரிக்கப்பட்டு 5 சூன் 2016 அன்று பல்கலைக்கழகமாக மாறியது.  
பல்கலைக்கழகத்தில் பட்டம் நிறைவேற்றப்பட்டப் பிறகு, 2020ஆம் ஆண்டில் மருத்துவப் படிப்புகள் தொடங்கப்பட்டன. 2023ஆம் கல்வியாண்டு முதல், பல்கலைக்கழகம் துணை மருத்துவ முநிகலை பட்டப்படிப்பைத் தொடங்கியது.  
2024ஆம் கல்வியாண்டில், பல்கலைக்கழகம் 4 சிறப்புத் திறன்களுடன் மருந்தகத்தில் முதுநிலைப் பட்டம் வழங்கப்படுகிறது.
# உத்தரப் பிரதேச மருத்துவ அறிவியல் பல்கலைக்கழகம்

## வழங்கப்படும் படிப்புகள்

### இளநிலை படிப்புகள்

- இளநிலை மருத்துவம் மற்றும் அறுவை சிகிச்சை (MBBS)
- மருந்தியல் (B.Pharm)
- செவிலியம்
- மருத்துவ ஆய்வக தொழில்நுட்பம்
- இயன்முறை மருத்துவம்
- படிமமாக்கத் தொழில்நுட்பம் மற்றும் நுட்பங்கள்
- பார்வை அளவையியல்
# உத்தரப் பிரதேச மருத்துவ அறிவியல் பல்கலைக்கழகம்

## வழங்கப்படும் படிப்புகள்

### முதுநிலை, சிறப்பு படிப்புகள்

சிறப்பு மருத்துவ படிப்புகளுடன் கூடிய முதுநிலை மருத்துவ படிப்புத் திட்டங்களையும் இப்பல்கலைக்கழகம் வழங்குகிறது.  
உத்தரப்பிரதேச அரசின் தரவரிசை முறையால் 'ஏ' என்ற மிக உயர்ந்த மதிப்பீட்டைப் பெற்ற இரண்டு மருத்துவம் சார்ந்த கல்லூரிகளில் ஒன்றாகும்.
# உத்தரப் பிரதேச மருத்துவ அறிவியல் பல்கலைக்கழகம்

## வசதிகள்

இப்பல்கலைக்கழகம் ஒரு முழுமையான மருத்துவக் கல்லூரி, பல் மருத்துவக் கல்லூரி (முதுநிலை), மருத்துவ கல்லூரி, மருந்தியல் கல்லூரி, பல்நோக்கு சிறப்பு மருத்துவமனை, 1050 படுக்கைகள் கொண்ட மருத்துவமனை, 150 படுக்கைகள் கொண்ட அதிர்ச்சி மற்றும் தீக்காய மையம் மற்றும் 528 படுக்கைகள் கொண்ட பெரும் சிறப்பு மருத்துவமனையை நடத்தி வருகிறது.  
750 கோடி செலவில் 50 ஏக்கர் நிலப்பரப்பில் 300 படுக்கைகள் கொண்ட மகப்பேறியல் மற்றும் மகளிர் மருத்துவம் மற்றும் குழந்தை மருத்துவ மருத்துவமனை உத்தரப்பிரதேச அரசால் நிறுவப்பட்டு வருகிறது.
# உத்தரப் பிரதேச மருத்துவ அறிவியல் பல்கலைக்கழகம்

## கூட்டு முயற்சிகள்

- கான்பூர் இந்திய தொழில்நுட்ப நிறுவனம், ஊடுருவும் அல்லாத மருத்துவ சாதனங்களின் ஊக்குவிப்பு மற்றும் மருத்துவ பரிசோதனைகளுக்காக. வழிகாட்டுதல், பயிற்சி மற்றும் ஆராய்ச்சி தரத்தை மேம்படுத்துதல், தொடக்க நிறுவனங்கள் மற்றும் கண்டுபிடிப்பாளர்கள் பகிரப்பட்ட வளங்களைப் பயன்படுத்த அனுமதிப்பது, ஆராய்ச்சி உள்கட்டமைப்பு மற்றும் நிபுணத்துவத்தைப் பகிர்ந்து கொள்வது மற்றும் தேசிய மற்றும் சர்வதேச மட்டங்களில் முக்கியமான சுகாதாரத் திட்டங்களில் கூட்டாக பங்கேற்றுவருகிறது.
# உத்தரப் பிரதேச மருத்துவ அறிவியல் பல்கலைக்கழகம்

## துணைவேந்தர்கள்

- அஜய் சிங் (5 ஆகத்து 2025-தற்போது வரை)
- பங்கஜ் குமார் ஜெயின் (6 திசம்பர் 2024-4 ஆகத்து 2025)
- பிரபாத் குமார் சிங் (19 சனவரி 2022-5 திசம்பர் 2024)
- இரமாகாந்த் யாதவ் (10 மே 2021-18 சனவரி 2022)
- ராஜ் குமார் (1 சூன் 2018-9 மே 2021)
- டி. பிரபாகர் (12 சூலை 2016-31 மே 2018)
# உத்தரப் பிரதேச மருத்துவ அறிவியல் பல்கலைக்கழகம்

## இணைவுக் கல்லூரிகள்

- மருத்துவக் கல்லூரி, 2005ஆம் ஆண்டில் உ. பி. கிராமின் ஆயுர்விக்ஞன் அவ்ம் அனுசந்தன் சன்ஸ்தான் (*U.P. Rural Institute of Medical Sciences and Research* ஆங்கிலத்தில்) என்ற பெயரில் நிறுவப்பட்டது. இது 2016 வரை சத்ரபதி ஷாஹு ஜி மகாராஜ் பல்கலைக்கழகத்துடன் இணைக்கப்பட்டது.
- பல் மருத்துவ கல்லூரி (முதுநிலை) 2014ஆம் ஆண்டில் 2 முதுநிலை இடங்களுடன் தொடங்கியது.
- 2006ஆம் ஆண்டில் முன்மொழியப்பட்டு 2012ஆம் ஆண்டில் தொடங்கப்பட்ட துணை மருத்துவ அறிவியல் மகாவித்யாலயா.
- 2012ஆம் ஆண்டு தொடங்கப்பட்ட செவிலியர் கல்லூரி
- சைபை மருந்தியல் கல்லூரி 2015ஆம் ஆண்டு தொடங்கப்பட்டது. மற்ற கல்லூரிகளைப் போலல்லாமல், சத்ரபதி ஷாஹு ஜி மகாராஜ் பல்கலைக்கழகத்திற்குப் பதிலாக, இது 2015-16 கல்வியாண்டிற்கான உத்தரப் பிரதேச தொழில்நுட்ப பல்கலைக்கழகத்துடன் இணைக்கப்பட்டது. இது உத்தரப்பிரதேச அரசால் இளநிலை மருந்தியல் படிப்பினை வழங்கும் நிதியுதவிப் பெறும் முதல் கல்லூரி ஆகும்.
# உத்தரப் பிரதேச மருத்துவ அறிவியல் பல்கலைக்கழகம்

## பல்துறை ஆராய்ச்சி அலகு

2021ஆம் ஆண்டு நிலவரப்படி, பல்வேறு அரசு மருத்துவக் கல்லூரிகளில் இந்திய மத்திய அரசால் நிறுவப்பட்ட 80 பலதரப்பட்ட ஆராய்ச்சி பிரிவுகளில் இதுவும் ஒன்றாகும். முதன்மையாக தொற்றாத நோய்களில் ஆராய்ச்சியை மேற்கொள்ள இது பணிக்கப்பட்டுள்ளது.
# உலோதி பாபா மந்திர்

**உலோதி பாபா மந்திர்** (*Lodi Baba Mandir*) இந்தியாவின் உத்தரப் பிரதேச மாநிலத்தில், அமேதி மாவட்டத் தலைமையகமான கௌரிகஞ்சு நகரத்தில் அமைந்துள்ள ஓர் இந்து கோயிலாகும். உலோதி பாபா தாம் என்ற பெயராலும் இக்கோயில் அழைக்கப்படுகிறது. இரேபரேலி - சுல்தான்பூர் சாலையில் உலோதி பாபா மந்திர் அமைந்துள்ளது. மாநிலத் தலைநகர் லக்னோவிலிருந்து சுமார் 125 கி.மீ (78 மைல்) தொலைவிலும், தேசியத் தலைநகர் தில்லியிலிருந்து 550 கி.மீ (340 மைல்) தொலைவிலும், அயோத்தியிலிருந்து 100 கி.மீ (62 மைல்) தொலைவிலும் அமைந்துள்ளது. ஆலயம் உலோதி வீர் பாபாவுக்காக அர்ப்பணிக்கப்பட்டுள்ளது.  
கௌரிகஞ்சு சந்தைக்கு மேற்கே உள்ள வடிகாலுக்கு அருகில் உலோதி பாபா கோயில் அமைந்துள்ளது; அந்த வடிகால் உலோதி நாலா என்றும் அழைக்கப்படுகிறது. உள்ளூர் மக்களிடையே பிரபலமான இந்தக் கோயில், அவர்களின் நம்பிக்கையின் மையமாகவும் திகழ்கிறது. இருப்பினும், இந்த இடம் இன்னும் ஓர் எளிமையான வழிபாட்டுத் தலமாகவே உள்ளதுடன், கௌரிகஞ்சிற்கு வரும் இரயில்களில் பயணிப்பவர்களுக்கு ஒரு அடையாளமாகவும் விளங்குகிறது.
# உலோதி பாபா மந்திர்

## போக்குவரத்து

இலக்னோவில் உள்ள சௌத்ரி சரண் சிங் விமான நிலையம், உலோதி பாபா கோயிலை அடைய அருகிலுள்ள விமான நிலையமாகும். கௌரிகஞ்சு இரயில் நிலையம் ஒரு முக்கியமான இரயில் நிலையமாகும். நாட்டின் அனைத்து முக்கிய நகரங்களிலிருந்தும் வரும் இரயில்களால் இது இணைக்கப்பட்டுள்ளது. உலோதி பாபா மந்திர் ரேபரேலியிலிருந்து தாண்டா செல்லும் தேசிய நெடுஞ்சாலை 128-இல் (இந்தியா) அமைந்துள்ளது. இது சாலை மார்க்கமாகவும் நன்கு இணைக்கப்பட்டுள்ளது.
# காங்கி ஆறு

**காங்கி ஆறு** (*Gaangi River*) இந்தியாவின் உத்தரப் பிரதேச மாநிலத்தில் ஓடும் ஒரு சிறிய ஆறாகும். கங்கி ஆறு என்ற பெயராலும் இது அழைக்கப்படுகிறது. கேரகட்டு நகரத்திலிருந்து சுமார் 4 கி.மீ தொலைவில் கோமதி ஆற்றில் உருவாகி, இயவுன்பூர் மற்றும் ஆசம்கர் மாவட்டங்களின் வழியாகப் பாய்ந்து, இறுதியாக காசிப்பூர் மாவட்டத்தின் கரந்தா வட்டாரத்தில் அமைந்துள்ள மெயின்பூர் கிராமத்தில் கலக்கிறது.
# ஹரிதன்

**ஹரிதன்** (*Harita*) (சமசுகிருதம்:|हारीत|translit=Hārīta), சமசுகிருத புராணங்களில், அயோத்தி நாட்டு மன்னர் ஹரிதன், சூரிய குல மன்னரான யௌவனாஷ்வனின் மகனாகவும், மன்னர் அம்பரீசனின் பேரனாகவும் கூறுகிறது.மன்னர் ஹரிதன் தனது பாவங்களுக்குப் பரிகாரமாக, அடையாளப்பூர்வமாகத் தனது இராச்சியத்தை விட்டு வெளியேறியதாக நம்பப்படுகிறது.  
ஸ்ரீபெரும்புதூர் தல புராணத்தின்படி, ஹரிதன் ஸ்ரீபெரும்புதூரில்ல் தவம் இயற்றி முடித்த பிறகு, அவருக்கும் அவரது சந்ததியினருக்கும் நாராயணனால் பிராமணர் என்ற நிலை வழங்கப்பட்டது.
# ஹரிதன்

## தொன்ம வரலாறு

ஸ்ரீபெரும்புதூரின் தல வரலாற்றின்படி, அயோத்தி நாட்டு மன்னர் ஹரிதன் ஒருமுறை வேட்டைக்குச் சென்றபோது, ஒரு புலி ஒரு பசுவைத் தாக்குவதைக் கண்டான். அந்தப் பசுவைக் காப்பாற்றுவதற்காக, அவன் அந்தப் புலியைக் கொன்றான், ஆனால் அந்தப் பசுவும் இறந்துவிட்டது. அவன் தன் செயலால் வருந்தியபோது, ஒரு அசரீரி அவனிடம் ஸ்ரீபெரும்புதூருக்குச் சென்று, கோயில் குளத்தில் நீராடி, நாராயணனிடம் மன்னிப்புக் கோருமாறும், அவர் அவனது பாவங்களைப் போக்குவார் என்றும் கூறியது. அரசன் இந்த அறிவுரையைப் பின்பற்றினான். அதன் பிறகு, நாராயணன் அவனுக்குக் காட்சியளித்து, அவனது பாவங்களைப் போக்கியதாகக் கூறப்படுகிறது. மேலும், அரசன் இத்தனை ஆண்டுகளாக சத்திரியனாக இருந்தபோதிலும், தனது அருளால் அவனும் அவனது சந்ததியினரும் இனி பிராமண நிலையை அடைவார்கள் என்று திருமால் அருளியதாகக் கூறப்படுகிறது.
# ஹரிதன்

## இதனையும் காண்க

- சூரிய குலம்
# வில்லியம் திரிச்சர்

சர் **வில்லியம் ஊட் திரிச்சர்** (ஆங்கிலம்; மலாய்: *William Hood Treacher*); **KCMG** (1 திசம்பர் 18493 மே 1919) என்பவர் பிரித்தானிய குடியேற்ற நிர்வாகி; நீரிணைக் குடியேற்றங்களின் பிரித்தானிய முதல்வர்; பிரித்தானிய வடக்கு போர்னியோவின் ஆளுநர்; மற்றும் லபுவான் தற்காலிக காவல்துறை நீதிபதியாகவும் பணியாற்றியவர் ஆவார்.  
1892 மார்ச் 10-ஆம் தேதி, கிள்ளானில் ஆங்கிலோ சீனப் பள்ளியை *(Anglo Chinese School)* நிறுவியவர் எனும் பெருமையையும் பெறுகிறார்..
# வில்லியம் திரிச்சர்

## வாழ்க்கை

இங்கிலாந்து, வெல்லிங்டன் நகரில் பிறந்த வில்லியம் ஊட் திரிச்சர் அவர்களின் தந்தையின் பெயர் ஜோசப் இசுகிப்பர் திரிச்சர் *(Joseph Skipper Treacher).* தாயாரின் பெயர் பவுலின் லூயிஸ் பிளாஞ்ச் *(Pauline Louise Blanche Pierret).*  
1871-ஆம் ஆண்டில் சிங்கப்பூர் வழியாக லபுவானை வந்தடைந்தார். லபுவானில் தற்காலிக காவல்துறை நீதிபதியாக நியமிக்கப்பட்டார். 1843 முதல் சரவாக் இராச்சியத்தில் மருத்துவராகவும், 1848 முதல் லபுவான் பிரித்தானிய முடியாட்சியில் காலனிய அறுவை சிகிச்சை நிபுணராகவும் இருந்த ஜான் கவரோன் திரிச்சரின் *(John Gavaron Treacher)* என்பவர் வில்லியம் திரிச்சரின் உறவினர் ஆவார். அடுத்து சிலாங்கூர் மாநிலத்தின் 6-ஆவது பிரித்தானிய முதல்வராக (1892–1896) நியமிக்கப்பட்டார்.  
அதன் பின்னர் பேராக் மாநிலத்தின் 6-ஆவது பிரித்தானிய முதல்வராக (1896–1902) நியமிக்கப்பட்டார். இறுதியாக பிரித்தானிய மலாயாவின் இரண்டாவது ஆளுநராக (1901–1904) நியமிக்கப்பட்டார்.
# மௌரியக் கலை

**மௌரியக் கலை** (*Mauryan art*) என்பது கிமு 322 முதல் 185 வரை இந்தியத் துணைக்கண்டத்தின் பெரும்பகுதியை ஆட்சி செய்த முதல் இராச்சியமான மௌரியப் பேரரசின் காலத்தில் உருவாக்கப்பட்ட கலை ஆகும். இது இந்திய கலையில் மரத்தின் பயன்பாட்டிலிருந்து கல்லுக்கு மாறிய ஒரு முக்கியமான காலத்தை பிரதிநிதித்துவப்படுத்துகிறது. இது மௌரிய மன்னர்கள், குறிப்பாக அசோகர் ஆதரவளித்த அரச கலை. தூண்கள், தாதுகோபுரங்கள் மற்றும் குகைகள் அதன் மிக முக்கியமான எஞ்சியிருக்கும் எடுத்துக்காட்டுகளாகும்.  
அரச அரண்மனை, பாடலிபுத்திர நகரம், சாரநாத்திலுள்ள ஒற்றைக்கல் தண்டவாளம், புத்தகயையிலுள்ள நான்கு தூண்களில் தங்கியிருக்கும் போதிமண்டலம் அல்லது பலிபீடம், கயைக்கு அருகிலுள்ள பராபர் குகைகளிலுள்ள பாறையில் வெட்டப்பட்ட சைத்ய மண்டபங்கள் (அசோகரின் 12-வது ஆட்சியாண்டு தேதியிட்ட கல்வெட்டைத் தாங்கிய சுதாமா குகை உட்பட), அசோகரின் கட்டளைகள் அடங்கிய, கட்டளைகள் இல்லாத தூண்கள், தலைநகரங்களின் நுழைவுவாயிலை அலங்கரிக்கும் விலங்கு மற்றும் தாவர நிவாரணங்கள், தூண்களில் காணப்படும் விலங்குகளின் சிற்பங்கள் , தௌலியிலுள்ள ஒரு பாறையில் வட்டமாக செதுக்கப்பட்ட யானையின் முன் பாதி போன்றவை மௌரிய கலையின் எஞ்சியிருக்கும் மிக முக்கியமானவற்றில் அடங்கும்.  
1923இல் எழுதிய ஆனந்த குமாரசுவாமி, மௌரியக் கலைக்கு மூன்று முக்கிய கட்டங்கள் இருப்பதாக வாதிட்டார். முதல் கட்டம் வேத தெய்வங்களின் பிரதிநிதித்துவத்தின் சில நிகழ்வுகளில் காணப்படுகிறது (மிக முக்கியமான எடுத்துக்காட்டுகள் பாஜா குகைகளில் சூரியன் மற்றும் இந்திரனின் சிற்பங்கள்). இரண்டாவது கட்டம் அசோகரின் காலத்திய கலை ஆகும். இது பொதுவாக அவரது கட்டளைகள் பொறிக்கப்பட்ட ஒற்றைக்கல் தூண்களில் பொதுவாகக் காணப்படுகின்றன. மேலும் மூன்றாம் கட்டம் செங்கல் மற்றும் கல் கட்டிடக்கலையின் தொடக்கமாகும். சாஞ்சியில் உள்ள அசல் தாதுகோபுரம், சாஞ்சியில் உள்ள சிறிய ஒற்றைக்கல் தண்டவாளம், பராபர் குகைகளில் உள்ள லோம ரிஷி குகை போன்றவை. அதன் அலங்கரிக்கப்பட்ட முகப்பில், மரக் கலையின் வடிவங்களை எதிரொலிக்கின்றன. ஏனெனில் கிரேக்க மற்றும் பாரசீகத்திற்கும் இந்தியாவிற்கும் இடையிலான அரசியல் மற்றும் கலாச்சாரத் தொடர்புகள் தீவிரமாக இருந்தன. மேலும், இவை நீண்ட காலத்திற்கு தொடர்பில் இருந்தன. இது சிற்பத் துறையில் அவர்களின் முன்னேற்றங்களைப் பரப்புவதை ஊக்குவித்தது. மேலும் எஞ்சியிருக்கும் பிரபலமான கலை சில கல் துண்டுகள் மற்றும் சுடுமண்ணாலன பல சிறிய படைப்புகளால் குறிக்கப்படுகிறது.  
அரசவை சிற்பத்தின் மிகவும் மெருகூட்டப்பட்ட மேற்பரப்பு பெரும்பாலும் மௌரிய மெருகூட்டல் என்றே அழைக்கப்படுகிறது. இருப்பினும், இது ஒரு மௌரியர் காலத்தை கண்டறியும் கருவியாக முற்றிலும் நம்பகமானதாகத் தெரியவில்லை. ஏனெனில் கணிசமாக பிற்காலத்திலிருந்தும் சில படைப்புகளும் இதே போன்ற வடிவத்தைக் கொண்டுள்ளன. கிபி 2ஆம் நூற்றாண்டைச் சேர்ந்ததாக இப்போது பெரும்பாலும் கருதப்படும் தீதார்கஞ்ச் யட்சினி இதற்கு ஒரு எடுத்துக்காட்டு.
# மௌரியக் கலை

### தூண்களும் அவற்றின் போதிகைகளும்

மற்றும் கிரேக்க செல்வாக்கைக் காட்டுகிறது. ஆரம்பகால மௌரியர் காலம், கிமு 4ஆம்-3ஆம் நூற்றாண்டு.]]
கிமு 3ஆம் நூற்றாண்டைச் சேர்ந்த பாடலிபுத்திர போதிகை, மௌரிய நகரமான பாடலிபுத்திரத்தில் தோண்டியெடுக்கப்பட்டுள்ளது. இது பெர்சோ-அயனிய ஒழுங்கு என்று வகைப்படுத்தப்பட்டுள்ளது. இந்த நினைவுச்சின்ன கட்டிடக்கலை, மௌரிய அரசவையில் ஆரம்பத்திலிருந்தே அகாமனிசிய மற்றும் கிரேக்கக் கலை செல்வாக்கைக் குறிக்கிறது.
ஒற்றை சிங்கப் போதிகை]]
பேரரசர் அசோகர் இந்தியா முழுவதும் மதத் தூண்களையும் அமைத்தார். இந்தத் தூண்கள் இரண்டு வகையான கற்களில் செதுக்கப்பட்டுள்ளன. சில மதுரா பிராந்தியத்தைச் சேர்ந்த சிவப்பு மற்றும் வெள்ளை மணற்கற்களால் ஆனவை. ஒருசில வாரணாசி அருகிலுள்ள சுனார் பகுதியில் வெட்டியெடுக்கப்பட்ட கருப்பு புள்ளிகளுடன் கூடிய வெளி மஞ்சள் நிற, நுண்ணிய துகள்கள் கொண்ட கடினமான மணற்கற்களால் ஆனவை. தூண் போதிகைகளில் உள்ள பாணியின் சீரான தன்மை, அவை அனைத்தும் ஒரே பிராந்தியத்தைச் சேர்ந்த கைவினைஞர்களால் செதுக்கப்பட்டவை என்பதைக் குறிக்கிறது. எனவே, மதுரா மற்றும் சுனாரில் இருந்து தூண்கள் கண்டுபிடிக்கப்பட்ட பல்வேறு இடங்களுக்கு கல் கொண்டு செல்லப்பட்டதாகவும், இங்கே கல் வெட்டப்பட்டு கைவினைஞர்களால் செதுக்கப்பட்டதாகவும் தெரிகிறது. நேர்த்தியாக செதுக்கப்பட்ட உயிரோட்டமான விலங்கு போதிகைகளில், சாரநாத்தின் சிங்க போதிகை, ராம்பூர்வா போதிகைகள், மற்றும் லௌரியா நந்தன்காட்டிலுள்ள சிங்க போதிகை போன்றவை குறிப்பிடத்தக்கவை. இந்த போதிகைகளுக்கும் அக்காமனியப் படைப்புகளுக்கும் இடையிலான ஒற்றுமை குறித்து நிறைய ஊகங்களும் எழுப்பப்பட்டுள்ளன.
# மௌரியக் கலை

### பிரபலமான சிற்பங்கள்

கண்டுபிடிக்கப்பட்ட 2 மீட்டர் உயரமுள்ள இரண்டு யக்சர்கள் சிலை கிமு 3-ஆம் நூற்றாண்டைச் சேர்ந்தவை என்று கருதப்படுகிறது.]]
உள்ளூர் சிற்பிகளின் படைப்புகள் மௌரிய காலத்தின் பிரபலமான கலையை விளக்குகின்றன. இது பேரரசரால் அநேகமாக நியமிக்கப்படாத சிற்பங்களைக் கொண்டிருந்தது. பிரபலமான கலையின் புரவலர்கள் உள்ளூர் ஆளுநர்களாகவும், மிகவும் திறமையான குடிமக்களாகவும் இருந்தனர். இது பெஸ்நகரின் பெண் உருவம், பார்கமின் ஆண் உருவம் மற்றும் தீதர்கஞ்சைச் சேர்ந்த மீசை தாங்குபவர் போன்ற நபர்களால் குறிப்பிடப்படுகிறது (இருப்பினும் அதன் வயது விவாதிக்கப்படுகிறது). தொழில்நுட்ப ரீதியாக அவை தூண் மூலதனங்களை விட குறைவான திறமையுடன் வடிவமைக்கப்பட்டுள்ளன. அவை கணிசமான புவிசார் தன்மையையும் உடல் உயிர்ச்சக்தியையும் வெளிப்படுத்துகின்றன.]]
வைக்கப்பட்டுள்ள உடைந்த நிலையில் காணப்பட்ட பறவைகள், (அநேகமாக வாத்துகள்), ஆகியவற்றால் சூழப்பட்ட "தெய்வம்"]]
மௌரியப் பேரரசு மற்றும் அதைத் தொடர்ந்து வந்த சுங்கப் பேரரசு (கிமு 187-78) காலத்தில் இந்தியாவில் தயாரிக்கப்பட்ட ஒரு தனித்துவமான கலைப்பொருளும் சிறிய சிற்பமுமாகும். இவை பொதுவாக கிமு 3 அல்லது 2 ஆம் நூற்றாண்டைச் சேர்ந்தவை. இவை டோனட் போல வடிவமைக்கப்பட்டுள்ளன. ஆனால் பக்கவாட்டு நேராகவும், அடிப்பகுதி தட்டையாகவும் சமமாகவும் இருக்கிறது. கல்லில் செய்யப்பட்ட இவற்றின் மேல் பக்கம் மிக நேர்த்தியாக புடைப்பாகச் செதுக்கப்பட்டுள்ளது. மையத்தில் உள்ள துளையைச் சுற்றி பல வட்ட அலங்காரங்கள் செதுக்கப்பட்டுள்ளன. இவை சுமார் 2.5 முதல் 4 அங்குல அகலம் கொண்டவை.
# மௌரியக் கலை

## ஓவியம்

மௌரியர்கள் சில தரமான ஓவியங்களைக் கொண்டிருந்தனர் என்பது மெகஸ்தெனஸின் கூற்றிலிருந்து தெளிவாகிறது. ஆனால் அவர்களின் எந்த ஒரு ஓவியமும் எஞ்சியிருக்கவில்லை. பல நூற்றாண்டுகளுக்குப் பிறகு, இந்திய ஓவியத்தின் மிகப் பழமையான குறிப்பிடத்தக்க அஜந்தா குகைகளின் ஓவியங்கள், நன்கு வளர்ந்த ஒரு பாரம்பரியம் இருந்ததைக் காட்டுகின்றன. இது மௌரியர் காலத்திலிருந்து இருந்ததைக் காட்டுகிறது.
# மௌரியக் கலை

## கட்டடக்கலை

லோம ரிஷி குகை, கிமு 3ஆம் நூற்றாண்டு.]]
இந்தக் காலம் செங்கல் மற்றும் கல் பயன்பாட்டிற்கான இரண்டாவது மாற்றத்தைக் குறித்தாலும், மரமும் விருப்பமான பொருளாக இருந்தது. அர்த்தசாஸ்திரத்தில் கௌடில்யர் செங்கல் மற்றும் கல்லை அவற்றின் ஆயுளுக்கு பயன்படுத்த அறிவுறுத்துகிறார். ஆயினும்கூட, மரக் கட்டிடங்களில் ஏற்படும் தீ விபத்துக்களுக்கு எதிராக எடுக்கப்பட வேண்டிய பாதுகாப்புகளுக்கும் அவர் ஒரு பெரிய பகுதியை ஒதுக்கியுள்ளார். இது மரத்தின் பிரபலத்தை குறிக்கிறது.  
கிரேக்க தூதர் மெகஸ்தெனஸ், தலைநகரான பாடலிபுத்திரம் ஒரு பெரிய மரத்தாலான பலகையால் சூழப்பட்டிருந்தது என்றும், அதில் துளைகள் அல்லது பிளவுகள் இருந்தன என்றும், அதன் வழியாக வில்லாளர்கள் சுட முடியும் என்றும் குறிப்பிடுகிறார். இது அறுபத்து நான்கு வாயில்களையும் 570 கோபுரங்களையும் கொண்டிருந்தது.இசுட்ராபோவின் கூற்றுப்படி, அரண்மனையின் பளபளப்பான தூண்கள் தங்க கொடிகள் மற்றும் வெள்ளி பறவைகளால் அலங்கரிக்கப்பட்டிருந்தன என அறிய வருகிறது. மீன்கள் அடங்கிய குளங்களுடன் கூடிய பெரிய பூங்காவின் நடுவே அரண்மனை இருந்தது. பூங்கா பல்வேறு வகையான அலங்கார மரங்கள் மற்றும் புதர்களால் அலங்கரிக்கப்பட்டிருந்தது. இசுபூனர் மற்றும் வாடெல் ஆகிய இருவரும் மேற்கொண்ட அகழ்வாராய்ச்சிகள் பாடலிபுத்திரத்திலுள்ள புலந்தி பாக் பகுதியில் பெரிய மர அரண்களின் எச்சங்களை வெளிச்சத்திற்கு கொண்டு வந்துள்ளன. கட்டிடங்களில் ஒன்றின் எச்சங்கள், கும்ஹராரில் பகுதியை அகழ்வாய்வு செய்த போது, மௌரியப் பேரரசு (கிமு322–185) காலத்திய தியான மண்டபக் கூரையின் மேற்பரப்பைத் தாங்கும் 80 தூண்கள் கண்டுபிடிக்கப்பட்டது. அகழ்வாய்வில் பாடாலிபுத்திரத்தின் கும்ஹாரர் தொல்லியல் களம் கிமு 600 ஆண்டுகளுக்கு முந்தியது எனக் கண்டறிந்துள்ளனர். மேலும் கும்ஹரார் தொல்லியல் களம் மௌரியப் பேரரசர்களான அஜாதசத்ரு, சந்திரகுப்த மௌரியர் மற்றும் அசோகர் ஆகியவர்களின் பண்டையத் தலைநகரங்களாக விளங்கியது. கும்ஹரார் பகுதி கிமு 600 முதல் கிபி 600 முடிய புகழுடன் விளங்கியது.  
சாஞ்சி, சாரநாத் மற்றும் அமராவதி தாதுகோபுரம் போன்ற பல தாதுகோபுரங்கள் அசோகரின் ஆட்சியின் போது செங்கல் மற்றும் கொத்து மேடுகளாக கட்டப்பட்டன. பெரும்பாலானவை பல முறை புதுப்பிக்கப்பட்டன. இது அசல் கட்டமைப்புகள் பற்றிய ஒரு துப்பு கூட தற்போது நமக்கு இல்லை.
# மௌரியக் கலை

## நாணயங்கள்

மௌரியர்களால் வெளியிடப்பட்ட நாணயங்கள் பெரும்பாலும் வெள்ளி மற்றும் பல்வேறு வடிவங்கள், அளவுகள் மற்றும் எடைகளில் சில செம்பு உலோகத் துண்டுகளாக இருந்தன. அவற்றில் ஒன்று அல்லது அதற்கு மேற்பட்ட சின்னங்கள் பொறிக்கப்பட்டுள்ளன. யானை, தண்டவாளத்தில் உள்ள மரம் மற்றும் மலை போன்றவை மிகவும் பொதுவான சின்னங்களாக உள்ளது. பொதுவாக, இத்தகைய நாணயங்களை உற்பத்தி செய்வதற்கான நுட்பம் பொதுவாக உலோகத்தை முதலில் வெட்டி, பின்னர் சாதனத்தை துளைப்பதாகும். இந்த சின்னங்கள் அரச சின்னத்தையோ அல்லது நாணயத்தை அச்சிட்ட உள்ளூர் சங்கத்தின் சின்னத்தையோ பிரதிநிதித்துவப்படுத்தியதாகக் கூறப்படுகிறது. சில நாணயங்களில் (பணம் மாற்றும் அடையாளங்கள் அடையாளங்கள் இருந்தன. இவை பழைய நாணயங்கள் பெரும்பாலும் மீண்டும் வெளியிடப்பட்டன என்பதைக் குறிக்கின்றன.
# மொகில்

**மொகில்** (*Mohil*), **மியால்**, **மோயல்** அல்லது **மோகல்** என்பது சௌகான் ராஜபுத்திரர்களின் ஒரு குலமாகும்.  
உள்ளூர் பாரம்பரியத்தின்படி, லடவுன் பகுதியின் ஆட்சியாளரான ராவ் ஜெய் சிங், தண்ணீர் எடுக்க நகர வாயில் வழியாகச் செல்லும் பெண்கள் குழுவைப் பார்த்துக் கொண்டிருந்தார். ஒரு அச்சுறுத்தும் காளை சாலையில் வந்தது. ஒரு முஸ்லிம் பெண், காளையைக் கையால் தடுத்து வழியிலிருந்து தள்ளிவிட்டார். அந்தப் பெண்ணின் தைரியத்தினையும் வீரத்த்தினையும் பார்த்த ராவ், அந்தப் பெண்ணால் மிகவும் ஈர்க்கப்பட்டார். இத்தகைய துணிச்சலான பெண்ணின் சந்ததியினர் துணிச்சலானவர்களாக இருப்பார்கள் என்று நினைத்து, ராஜா அவளை தனது தந்தைக்கு திருமணம் செய்து கொள்ள முன்மொழிந்தார். ராஜா ஒரு முஸ்லிமாக மாற வேண்டும் என்ற நிபந்தனையின் பேரில் அந்தப் பெண் தனது சம்மதத்தை அளித்தார். இருப்பினும், மொகில்களின் வரலாறு தெரியவில்லை மற்றும் கண்டுபிடிக்கப்படவில்லை என்பதால், இராசத்தானி கியாத்தில் இது குறித்த எந்த தகவலும் குறிப்பிடப்படவில்லை.
# ஜான் பிக்கர்சிகில் ரோட்ஜர்

சர் **ஜான் பிக்கர்சிகில் ரோட்ஜர்** (ஆங்கிலம்; மலாய்: *John Pickersgill Rodger*); **KCMG** (12 பிப்ரவரி 185119 செப்டம்பர் 1910) என்பவர் பிரித்தானிய குடியேற்ற நிர்வாகி; 1904 முதல் 1910 வரை கோல்ட் கோஸ்ட் நாட்டின் ஆளுநராகத் தன் பதவியை நிறைவு செய்வதற்கு முன்பு, அவர் சில மலாயா கூட்டமைப்பு மாநிலங்களில் பிரித்தானிய ஆளுநராகப் *(Resident)* பணியாற்றினார்.
# ஜான் பிக்கர்சிகில் ரோட்ஜர்

## வாழ்க்கை

ஜான் பிக்கர்சிகில் ரோட்ஜர், 1851-ஆம் ஆண்டு இலண்டனில் உள்ள மேரிலேபோன் நகரில் பிறந்தார். அவர் சர் ராபர்ட் ரோட்ஜர் *(Sir Robert Rodger)* என்பவரின் இரண்டாவது மகன் ஆவார். ஜான் ரோட்ஜரின் தாயாரின் பெயர் சோபியா நீ பிக்கர்ஸ்கில் *(Sophia née Pickersgill).* இவரின் தந்தை ராபர்ட் ரோட்ஜர் ஒரு நில உடைமையாளர்; மற்றும் அமைதி நீதிபதி எனும் பொறுப்பு வகித்தவர்.  
ஜான் ரோட்ஜர், 1865-இல் கென்ட் நகரில் *(Kent)* உயர்க் காவல்துறை அதிகாரியாகப் பணிபுரிந்தார்; இவர் ஈத்தோன் கல்லூரியில் *(Eton College)* உய்ர்க்கல்வி பெற்றார்; மேலும் 1870-இல் ஆக்சுபோர்டு மாநகரில் உள்ள கிறிஸ்ட் சர்ச் கல்லூரியில் பட்டம் பெற்றார்.
# ஜான் பிக்கர்சிகில் ரோட்ஜர்

## பதவிகள்

1877-ஆம் ஆண்டு பிரித்தானிய வழக்கறிஞர் சங்கத்தில் ரோட்ஜர் அனுமதிக்கப்பட்டார். பின்னர் அவர் பிரித்தானிய காலனிய சேவையில் சேர்ந்தார்.[1][2] 1882-ஆம் ஆண்டு, அவர் சிலாங்கூரில் தலைமை நீதிபதியாகவும்; நில ஆணையராகவும் நியமிக்கப்பட்டார். பின்னர் அவர் பிரித்தானிய மலாயாவில் உள்ள பகாங், சிலாங்கூர்; மற்றும் பேராக் ஆகிய மாநிலங்களின் பிரித்தானிய ஆளுநராகப் பொறுப்பு வகித்தார். இறுதியாக 1904-ஆம் ஆண்டு கோல்ட் கோஸ்ட்டின் *(Gold Coast British colony)* ஆளுநராக நியமிக்கப்பட்டார்  
மேற்கு ஆப்பிரிக்காவின் பிரித்தானிய கானாவில் பதவியில் இருந்தபோது, அந்த நாட்டின் உள்கட்டமைப்பு மேம்பாட்டில் கூடுதல் கவனம் செலுத்தினார். அக்ராவில் புதிய ஒரு துறைமுகத்தை உருவாக்குவதில் அவர் முக்கிய பங்கு வகித்தார். அங்குள்ள கொக்கோ தொழிலுக்குச் சேவை செய்வதற்காக குமாசி நகரில் *(Kumasi)* ஒரு தொடர்வண்டி பாதையை உருவாக்குவதற்கு பெரும் பங்களிப்புகளை வழங்கினார்.
# ஜான் பிக்கர்சிகில் ரோட்ஜர்

## இறப்பு

பிரித்தானிய காலனிய சேவையிலிருந்து ஓய்வு பெற்ற சிறிது காலத்திலேயே உடல்நலக்குறைவு காரணமாக அவர் இலண்டனில் செப்டம்பர் 1910-இல் காலாமானார். அப்போது அவருக்கு வயது 59.
# நளினி மனோகரன்

**நளினி மனோகரன்** (*Nalini Manokaran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் குப்பம் கிராமத்தினைச் சேர்ந்தவர். பத்தாம் வகுப்பு வரைக் கல்வி பயின்றுள்ள நளினி, அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் போளூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பெ. சு. விஜயகுமார்

**பெ. சு. விஜயகுமார்** (*P. S. Vijayakumar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் போளூர் பகுதியினைச் சேர்ந்தவர். இந்திய தேசிய காங்கிரசு கட்சியினைச் சார்ந்த இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் போளூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கனடியன் சுகாதார அறிவியல் அகாதமி

**கனடா சுகாதார அறிவியல் அகாதமி** (*Canadian Academy of Health Sciences*) என்பது கனடாவின் முன்னணி சுகாதார மற்றும் உயிரி மருத்துவ விஞ்ஞானிகள் மற்றும் அறிஞர்களை ஒன்றிணைக்கும் ஒரு அமைப்பு ஆகும். கனடாவில் அறிஞர்களுக்கு வழங்கப்படும் மிக உயர்ந்த கௌரவமான கனடிய அகாடமிகள் கவுன்சிலின் (CCA) உள்ளடக்கிய மூன்று தேசிய அகாடமிகளில் இதுவும் ஒன்றாகும். மற்றவை ராயல் சொசைட்டி மற்றும் கனடிய பொறியியல் அகாடமி ஆகும் .  
கனடா சுகாதார அறிவியல் அகாதமி என்பது கனடாவின் சுகாதார அறிவியல் துறையில் ஒரு அதிகாரப்பூர்வமான மற்றும் நம்பகமான குரலாக செயல்படுகிறது. இது முக்கியமாக இரண்டு செயல்பாடுகளைக் கொண்டுள்ளது a) கனடியர்களைப் பாதிக்கும் அவசர சுகாதார விடயங்களில் மதிப்பீடுகளை நடத்துதல் b) பெல்லோஷிப்பிற்கான தேர்தல்கள் மூலம் சுகாதார அறிவியலில் சிறந்த சாதனை படைத்த நபர்களை அங்கீகரித்தல். CAHS உறுப்பினர்கள் பெயருக்குப் பிந்தைய எழுத்துக்களான FCAHS (கனடிய சுகாதார அறிவியல் அகாடமியின் பெல்லோ) ஐப் பயன்படுத்த உரிமை உண்டு. சுருக்கமாக கூறினால் அறிவியல் நிபுணர்கள், சீராக ஆய்வு செய்ய அடித்தளம் அமைக்கும் செயல்பாட்டு மையம் ஆகும்.
# கனடியன் சுகாதார அறிவியல் அகாதமி

## உறுப்பினர் அமைப்பு (Fellowship)

ஒரு துறையில் உயர்திறமை, ஆராய்ச்சி அல்லது சேவை, சாதனை, நீண்ட காலப் பங்களிப்பு செய்தவர்களுக்கு வழங்கப்படும் மரியாதை வாய்ந்த உறுப்பினர் பதவிதான் ஃபெல்லோஷிப். பெயருக்கு பின்னால் பொதுவாக FCAHS (Fellow of the Canadian Academy of Health Sciences) எனப் பயன்படுத்துவர்.  
- சுகாதார அறிவியல் துறைகளில் சிறப்பான பங்களிப்புச் செய்த முன்னணி நிபுணர்கள்.
- கடுமையான தேர்வு மற்றும் மதிப்பீட்டு முறையின் மூலம் உறுப்பினர்களாகத் தேர்வு.
- உறுப்பினர்கள் அகாடமியின் அறிவியல் பணிகளுக்கு வழிகாட்டியாகச் செயல்படுவர்.
# கனடியன் சுகாதார அறிவியல் அகாதமி

## முக்கிய பணிகள்

- கனடியர்களைப் பாதிக்கும் அவசர சுகாதாரப் பிரச்சனைகள் குறித்து சுதந்திரமான, ஆதார அடிப்படையிலான மதிப்பீடுகளை வழங்குதல்.
- சுகாதாரக் கொள்கை மற்றும் நடைமுறைகளை மேம்படுத்தக்கூடியத் தீர்வுகளை வழங்குதல்.
- சுகாதாரத் துறையில் ஆராய்ச்சி, கொள்கை, புதுமை ஆகியவற்றை ஊக்குவித்தல்.
- சுகாதார அறிவியலில் சிறப்பான பங்களிப்புச் செய்தவர்களை அங்கீகரித்து ஃபெலோஷிப் வழங்குதல்.
- அடிப்படை அறிவியல் முதல் சமூக அறிவியல் மற்றும் மக்கள் தொகை ஆரோக்கியம் வரை அனைத்து துறைகளையும் இணைத்து செயல்படுதல்.
சுருக்கமாகச் சொன்னால் கனடாவின் சுகாதார அறிவியல் அறிவுரைகளுக்கான உயரிய ஆலோசனை அமைப்பு என்பது இதன் அடையாளம்.
# திருக்கொண்டைமடு

<templatestyles src="Module:Infobox/styles.css"></templatestyles>
**திருக்கொண்டைமடு** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று வடக்கு பிரதேச செயலாளர் பிரிவில் அமைந்துள்ளது. இது வாகரைக்குத் தெற்கே சுமார் 25 கிலோமீட்டர் தூரத்தில் அமைந்துள்ளது. மரதங்கடவலையிலிருந்து ஆரம்பமாகும் ஏ-11 நெடுஞ்சாலை திருக்கொண்டைமடுவில் முடிவடைகிறது. மட்டக்களப்பையும் திருகோணமலையையும் இணைக்கும் ஏ-15 நெடுஞ்சாலை இவ்வூரினூடாகச் செல்கிறது.
# நரிங்கி

**நரிங்கி** *(Narangi)* என்பது இந்தியாவின் மகாராட்டிர மாநிலத்தின் பால்கர் மாவட்டம் விரார் நகரில் உள்ள ஒரு கிராமம் ஆகும்.
# நரிங்கி

## புவியியல்

. என்ற புவியியல் ஆள்கூறுகளில் நரிங்கி கிராமம் கடல்மட்டத்திலிருந்து சராசரியாக 11 மீட்டர் (36 அடி) உயரத்தில் உள்ளது. இந்த கிராமத்தின் காலநிலை வெப்பமண்டல வகையைச் சேர்ந்ததாகும். கோடை காலத்தில் ஈரப்பதம் மிக அதிகமாகவும் குளிர்காலத்தில் காலநிலை பெரும்பாலும் வறண்டதாகவும் இருக்கும். அதிகம் முதல் மிக அதிகம் வரையிலான மழைப்பொழிவு பெறும் பகுதியில் நரிங்கி அமைந்துள்ளது. ஒவ்வோர் ஆண்டும் சூன் முதல் செப்டம்பர் வரையிலான பருவமழை காலத்தில், இப்பகுதி பெரும்பாலும் பேரழிவு தரும் மழையை எதிர்கொள்கிறது.
# நரிங்கி

## நிர்வாகம்

நரிங்கி கிராமம் சமீபத்தில் உருவாக்கப்பட்ட வசாய்-விரார் மாநகராட்சியின் அதிகார வரம்பிற்கு உட்பட்டதாகும். மாநகராட்சியின் 5ஆவது வார்டின் கீழ் இக்கிராமம் வருகிறது. பகுசன் விகாசு ஆகாடி கட்சியைச் சேர்ந்த வசந்த் மங்கேலா இந்தப் பகுதியின் மாமன்ற உறுப்பினராக உள்ளார். இவர் ஒரு சமூக சேவகர் மற்றும் மணல் அள்ளுவதில் உறிஞ்சும் பம்புகளைப் பயன்படுத்துவதற்கு எதிராகப் போராடும் பாரம்பரிய மணல் அள்ளுபவர்களின் அமைப்பான ஜெய் பவானி ரெட்டி உத்பாதக் கூட்டுறவு சங்கத்தின் தலைவராகவும் உள்ளார்.
# நரிங்கி

## மக்கள் தொகை

இக்கிராமத்தில் வசிக்கும் மக்கள் பெரும்பாலும் மங்கேலா சமூகத்தைச் சேர்ந்தவர்கள். 'மங்கேலா' என்ற வார்த்தையின் சொற்பிறப்பியல் மராத்தி மொழியில் மீன்பிடி வலைகள் என்று பொருள்படும் மங் என்ற வார்த்தையிலிருந்தும், எலா என்றால் மக்கள் என்ற பொருள்படும் வார்த்தையிலிருந்தும் வந்தது. உண்மையில், இந்த வார்த்தைக்கு மீனவர் என்று பொருள், மங்கேலா கோலி என்பது கோலி மீனவர்களின் சமூகமாகும்.
# விக்கிப்பீடியா:கூகுள்25/தமிழ் விக்கிப்பீடியா அறிமுகம்

தமிழ் விக்கிப்பீடியா - கூகுள் நிறுவனம் இணைவாக்கத் திட்டத்தின் ஒரு பகுதியாக, விருதுநகர் நகரில் நடைபெறவிருக்கும் தமிழ் விக்கிப்பீடியா அறிமுக நிகழ்வு குறித்த திட்டப் பக்கம்.
# விக்கிப்பீடியா:கூகுள்25/தமிழ் விக்கிப்பீடியா அறிமுகம்

## திட்ட விவரம்

- கல்லூரி: வே. வ. வன்னியப்பெருமாள் பெண்கள் கல்லூரி, விருதுநகர்
- பயிற்சி பெறும் பேராசிரியர்களின் எண்ணிக்கை: 50
- நிகழ்வு நாள்: 31-சனவரி-2026
# விக்கிப்பீடியா:கூகுள்25/தமிழ் விக்கிப்பீடியா அறிமுகம்

## திட்ட விவரம்

#### நிகழ்ச்சி நிரல்

- 09.15-09.30 பங்கேற்பாளர் பதிவு
- 09.30-10.00 துவக்க விழா
- 10.00-11.30 விக்கிப்பீடியா & விக்கித் திட்டங்கள் அறிமுகம்
- 11.30-11.45 தேனீர் இடைவேளை
- 11.45-12.15 விக்கிப்பீடியா இடைமுக விளக்கம்
- 12.15-01.00 விக்கிப்பீடியா கட்டுரை அறிமுகம் - திருத்தம், இற்றை மேற்கொள்ளல்-விளக்கம்  
- 01.00-01.45 உணவு இடைவேளை
- 01.45-03.30 கட்டுரை உருவாக்கம்
- 03.30-03.45 நிகழ்வு குறித்தான பின்னூட்டங்கள்
- 03.45-04.00 சான்றிதழ் வழங்கல்
- 04.00-04.30 தேநீர் நேரம்
# விக்கிப்பீடியா:கூகுள்25/தமிழ் விக்கிப்பீடியா அறிமுகம்

## பயிற்சியாளர்கள்

1. - மா. செல்வசிவகுருநாதன் (பேச்சு) 06:41, 28 திசம்பர் 2025 (UTC)
1. - Chathirathan (பேச்சு) 07:22, 28 திசம்பர் 2025 (UTC)
# விக்கிப்பீடியா:கூகுள்25/தமிழ் விக்கிப்பீடியா அறிமுகம்

## ஒருங்கிணைப்பாளர்கள்

### கல்லூரியுடனான ஒருங்கிணைப்பு

- --Chathirathan (பேச்சு) 11:07, 28 திசம்பர் 2025 (UTC)
# ஈழ தேசிய விடுதலை முன்னணி

**ஈழ தேசிய விடுதலை முன்னணி** (*Eelam National Liberation Front*, **ENLF**) என்பது இலங்கைத் தமிழ்ப் போராளிக் குழுக்களை ஒழுங்கமைத்த ஒரு குறுகிய கால (1984–1986) கூட்டணி அமைப்பாகும்.
# ஈழ தேசிய விடுதலை முன்னணி

## வரலாறு

1984 ஏப்பிரலில் திமுக தலைவர் மு. கருணாநிதி ஐந்து முக்கிய தமிழ்ப் போராளிக் குழுக்களான ஈழமக்கள் புரட்சிகர விடுதலை முன்னணி (ஈபிஆர்எல்எஃப்), ஈழப் புரட்சி அமைப்பு (ஈரோசு), தமிழீழ விடுதலைப் புலிகள், தமிழீழ மக்கள் விடுதலைக் கழகம் (புளொட்), தமிழீழ விடுதலை இயக்கம் (டெலோ) ஆகியவற்றின் தலைவர்களை ஈழக்குழுக்களை ஒன்றிணைக்கும் நோக்கில் பேச்சுவார்த்தைக்கு அழைத்தார். கே. பத்மநாபா (ஈபிஆர்எல்எஃப்), பாலகுமாரன் (ஈரோசு), சிறீ சபாரத்தினம் (டெலோ) ஆகியோர் அழைப்பை ஏற்றுக்கொண்டனர், ஆனால் வேலுப்பிள்ளை பிரபாகரன் (விடுதலைப் புலிகள்), உமா மகேஸ்வரன் (புளொட்) ஆகியோர் ஏற்றுக்கொள்ளவில்லை.  
சிறிது காலத்திற்குப் பிறகு ஈபிஆர்எல்எஃப், ஈரோசு, டெலோ ஆகியவை ஈழ தேசிய விடுதலை முன்னணியை உருவாக்கின. அதன் தொடக்கக் கூட்டம் சென்னையில் உள்ள ஈபிஆர்எல்எஃப் அலுவலகத்தில் நடைபெற்றது, அவ்வியக்கத்தைச் சேர்ந்த ரமேஷ் இக்கூட்டணிக்கு செயலாளராகத் தேர்ந்தெடுக்கப்பட்டார். கூட்டத்திற்குப் பிறகு பத்மநாபா, பாலகுமாரன், சிறீ சபாரத்தினம் ஆகியோர் ஓர் அறிக்கையை வெளியிட்டனர்:  
ஈழ தேசிய விடுதலை முன்னணி உறுப்பினர்கள் தங்கள் பொதுவான இலக்கை அடைய ஒன்றிணைந்து செயல்படுவார்கள் என்றாலும், அவர்கள் ஒவ்வொருவரும் தங்கள் தனித்துவமான அடையாளத்தைத் தக்க வைத்துக் கொள்வார்கள். பிற முக்கிய விடுதலைக் குழுக்களையும் இக்கூட்டணியில் சேர அழைக்கப்பட்டன.
# ஈழ தேசிய விடுதலை முன்னணி

## வரலாறு

### விடுதலைப் புலிகள்

1985 முற்பகுதியில் பிரபாகரன் இணைய முடிவு செய்தார். 1985 ஏப்ரல் 10 அன்று சென்னையிலுள்ள பிரசிடென்சி உணவகத்தில் விடுதலைப் புலிகள், முன்னணி ஆகியவற்றின் மூத்த உறுப்பினர்கள் சந்தித்தனர். இக்கூட்டத்தில் பிரபாகரன், ராஜநாயகம், அன்டன் பாலசிங்கம் (விடுதலைப் புலிகள்); பத்மநாபா, குலசேகரன், ரமேஷ் (ஈபிஆர்எல்எஃப்); பாலகுமாரன், முகிலன் (ஈரோசு); சிறீ சபாரத்தினம், மதி (டெலோ) ஆகியோர் கலந்து கொண்டனர். இக்கூட்டத்திற்குப் பிறகு கூட்டாக ஓர் அறிக்கை வெளியிடப்பட்டது:  
ஈழ தேசிய விடுதலை முன்னணியின் உறுப்பினர்கள் கூட்டு அரசியல் முடிவுகளை எடுக்கவும், இராணுவ நடவடிக்கைகளை ஒருங்கிணைக்கவும் ஒப்புக்கொண்டனர்.
# ஈழ தேசிய விடுதலை முன்னணி

## வரலாறு

### கலைப்பு

1986 பெப்ரவரியில், விடுதலைப் புலிகள் இக்கூட்டணியில் இருந்து வெளியேறினர். ஏப்ரல் 1986 வாக்கில், ஈழ தேசிய விடுதலை முன்னணி செயலிழந்தது.
# கெவி (திரைப்படம்)

***கெவி*** (*Gevi*) என்பது 2025 ஆம் ஆண்டு வெளியான இந்திய தமிழ் அதிரடி நாடகத் திரைப்படமாகும். தமிழ் தயாளன் இயக்கிய இப்படத்தை ஆர்டுப்ட்ரியாங்கிள்ஸ் பிலிம் கம்பனி என்ற பதாகையின் கீழ் பெருமாள் கோவிந்தசாமி, ஜெகன் ஜெய சூர்யா ஆகியோர் தயாரித்துள்ளனர். இந்த படத்தில் சீலா ராஜ்குமார், ஜாக்குலின் லிடியா, ஆதவன் எம் ஆகியோர் முதன்மை வேடங்களில் நடித்துள்ளனர். விவேக் மோகன், ஜீவா சுப்பிரமணியம் ஆகியோர் துணை வேடங்களில் நடித்துள்ளனர். இப்படம் 2025 சூலை 18 அன்று திரையரங்குகளில் வெளியானது.
# கெவி (திரைப்படம்)

## நடிகர்கள்

- மந்தாரையாக சீலா ராஜ்குமார்
- அல்லியாக ஜாக்குலின் லிடியா
- மந்தாரையின் கணவன் மலையனாக ஆதவன் எம்
- காவல் உதவி ஆய்வாளராக சார்லஸ் வினோத்
- ஜீவா சுப்பிரமணியன்
- எஸ். கே. காயத்ரி
- மந்தாரையின் தம்பி கடுக்காயாக விவேக் மோகன்
- உமர் பாரூ
# கெவி (திரைப்படம்)

## தயாரிப்பு

*கெவி படத்தை* தமிழ் தயாளன் இயக்கியுள்ளார். ஆர்டுப்ட்ரியாங்கிள்ஸ் பிலிம் கம்பனியின் கீழ் பெருமாள் கோவிந்தசாமி, ஜெகன் ஜெய சூர்யா ஆகியோர் தயாரித்துள்ளனர். படத்தின் ஒளிப்பதிவை ஜெகன் ஜெய சூர்யாவும், படத்தொகுப்பை ஹரி குமரனும் மேற்கொண்டனர். பால சுப்பிரமணியன் இசையமைத்தார்.
# கெவி (திரைப்படம்)

## வெளியீடு

*கெவி* 2025 சூலை 18 அன்று திரையரங்குகளில் வெளியிடப்பட்டது.
# கெவி (திரைப்படம்)

## வரவேற்பு

*தினமலர்* விமர்சகர் படத்திற்கு 3/5 நட்சத்திரங்களை வழங்கினார். *சினிமா எக்ஸ்பிரசின்* ஸ்ரீஜித் முல்லப்பள்ளி 2.5/5 நட்சத்திரங்களை வழங்கி, "படம் தனது செய்தியை சுத்தியலில் அடித்ததுபோல் வெளிப்படைத் தன்மையுடன் கூறினாலும், அதன் நேரடியான அணுகுமுறை எந்த இடத்திலும் சிக்கலுக்கு உள்ளாக்கவில்லை. *கெவியில்* படத்தில் அந்தச் சமூகம் தங்களின் தற்போதைய நிலைக்கு ஓரளவிற்குத் தாங்களே காரணம் என்ற ஒரு நுட்பமான குறிப்பு இருந்தாலும், தமிழ் தயாளனின் உணர்வுப்பூர்வமான இயக்கம் அதை ஒரு பாதுகாப்பான எல்லைக்குள் வைத்திருக்கிறது" என்று எழுதியுள்ளது.
# பொட்டாசியம் போரோ ஐதரைடு

**பொட்டாசியம் போரோ ஐதரைடு** (*Potassium borohydride*) என்பது KBH<sub>4</sub> என்ற மூலக்கூறு வாய்பாட்டைக் கொண்ட ஒரு கனிம வேதியியல் சேர்மமாகும். பொட்டாசியம் டெட்ரா ஐதரோபோரேட்டு என்ற பெயராலும் இச்சேர்மம் அழைக்கப்படுகிறது.
# பொட்டாசியம் போரோ ஐதரைடு

## தயாரிப்பு

சோடியம் போரோ ஐதரைடை மெத்தனால் அல்லது நீர் கரைப்பானில் உள்ள நீர்த்த பொட்டாசியம் ஐதராக்சைடுடன் சேர்த்து வினைபுரியச் செய்வதன் மூலம் பொட்டாசியம் போரோ ஐதரைடு சேர்மத்தைத் தயாரிக்கலாம்:  
:NaBH<sub>4</sub> + KOH -> KBH<sub>4</sub> + NaOH
# பொட்டாசியம் போரோ ஐதரைடு

## பண்புகள்

பொட்டாசியம் போரோ ஐதரைடு அறை வெப்பநிலையிலும் கார நீர்க்கரைசலிலும் நிலைத்தன்மை கொண்ட ஒரு நிறமற்ற திடப்பொருள் ஆகும். பொட்டாசியம் போரோ ஐதரைடின் ஐதரசன் வெளியேற்ற வெப்பநிலை 584 °செல்சியசு ஆகும். இது இலித்தியம் போரோ ஐதரைடு அல்லது சோடியம் போரோ ஐதரைடை விட அதிகமாகும்.  
தொடர்புடைய Na<sup>+</sup>, Rb<sup>+</sup>, மற்றும் Cs<sup>+</sup> உப்புகளைப் போலவே, பொட்டாசியம் போரோ ஐதரைடும் சோடியம் குளோரைடு படிக அமைப்பில், Fm3m என்ற இடக்குழுவில் படிகமாகிறது.
# பொட்டாசியம் போரோ ஐதரைடு

## வினையாக்கியாக

பெரும்பாலும் பொட்டாசியம் போரோ ஐதரைடு பொதுவாகப் பயன்படுத்தப்படும் சோடியம் போரோ ஐதரைடைப் போலவே செயல்படுகிறது. ஆனால் சில சமயங்களில் கரைதிறன் தொடர்பான காரணங்களுக்காக பொட்டாசியம் உப்பு பரிந்துரைக்கப்படுகிறது. பொட்டாசியம் திரிசுபைரசோலைல்போரேட்டு தயாரிப்பு இதற்கு ஓர் எடுத்துக்காட்டாகும். இந்தச் செயல்முறையில், கரைப்பான் ஏதுமின்றி பொட்டாசியம் போரோ ஐதரைடு மற்றும் பைரசோல் ஆகியவற்றைச் சூடுபடுத்துவதும் அடங்கும்  
:KBH<sub>4</sub> + 3 C<sub>3</sub>N<sub>2</sub>H<sub>4</sub> → KHB(C<sub>3</sub>N<sub>2</sub>H<sub>3</sub>)<sub>3</sub> + 3 H<sub>2</sub>  
பொட்டாசியம் போரோ ஐதரைடை பாசுபாரிக் அமிலத்துடன் சேர்த்து வினைபுரியச் செய்வதன் மூலம் டைபோரேன் உற்பத்தி செய்யப்படுகிறது.  
பிசுமத் முக்குகுளோரைடுடன் இணைந்து, இது நைட்ரோ தொகுதியை ஐதராக்சிலமைனாக ஒடுக்குவதற்கான ஒரு வினைக்காரணியாகச் செயல்படுகிறது.
# மிதிலைப் பிராந்தியத்தின் வரலாறு

**மிதிலைப் பிராந்தியத்தின் வரலாறு** (*History of the Mithila region*) என்பது இந்திய துணைக் கண்டத்தில் அமைந்துள்ளமிதிலை (மிதிலாஞ்சல், திரிகூடகம், திரபுக்தி என்றும் அழைக்கப்படுகிறது) எனப்படும் ஒரு புவியியல் மற்றும் கலாச்சார பிராந்தியமாகும். இதன் தாய்மொழி மைதிலி என்றும், அதன் மொழி பேசுபவர்கள் மைதிலி மக்கள் என்றும் குறிப்பிடப்படுகிறார்கள். மிதிலைப் பிராந்தியத்தின் பெரும்பகுதி நவீன இந்தியாவிற்குள் வருகிறது. மிதிலையின் வடக்கில் இமயமலையும், தெற்கு, மேற்கு மற்றும் கிழக்கில் முறையே கங்கையும், கண்டகியும் மற்றும் மகானந்தாவும் சூழ்ந்துள்ளது. இது நேபாளத்தின் தென்கிழக்கு தெராய் வரை நீண்டுள்ளது. இந்தப் பகுதி திரபுக்தி என்றும் அழைக்கப்பட்டது. இது திரிகூடகத்தின் பண்டைய பெயர்.